2015. 10. 30.

Sajtóközlemény

**A mezőgazdász tevékenységet, a tehermentesítést és biztonságos közlekedést célzó Mezőgazdasági út és kerépárút épül Móron**

**Nagyszabású kerékpárút fejlesztések valósulnak meg 1,1 milliárd Forintos európai uniós forrásból Fejér megye hat településén a Széchenyi 2020 program keretében a Fejér Megyei Önkormányzat és az érintett települések közreműködésével. Móron a Közlekedési Operatív Program keretében a KÖZOP-3.5.0-09-11-2015-0042 sz. Főhálózati kerékpár nyomvonal fejlesztése Mór város közigazgatási területén belül – 1.a. Mór” című pályázattal a Fejér Megyei Önkormányzat által elnyert mintegy 197,7 millió forintból valamint Mór Városi Önkormányzat 65 millió Forintos kiegészítő támogatásából mezőgazdasági úttal kiegészített kerékpárút épül Móron. A támogatási szerződések aláírásával megkezdődődött munkálatok december 31-vel fejeződnek be.**

A Fejér Megyei Önkormányzat hat pályázatot nyújtott be a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra. A móri pályázat esetében, Mór Városi Önkormányzat által a móri 1A és 1B szakaszra készített tervdokumentációkat átadta a Fejér Megyei Önkormányzat részére további felhasználásra. Kiegészítésként Mór Városi Önkormányzat 65 millió Forintot szavazott meg közútépítésre, a kerékpárút mellett lehetővé téve a szakszerű és biztonságos mezőgazdasági forgalmat, elősegítve a város és környékének szőlész-borász tevékenységét. A 197,7 millió Forintos európai uniós pályázati forrásból megvalósuló kerékpárút fejlesztés hivatásforgalmi célokat szolgál, egyúttal a közelében húzódó 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja. Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A KÖZOP-pályázattal kapcsolatos Kormány-döntést követően a támogatási szerződések is valamennyi esetben aláírásra kerültek. A szükséges eljárások megvalósíthatósága érdekében a Fejér Megyei Önkormányzat minden döntést meghozott. A terület műszaki átadása megtörtént. Az ütemezés nagyon feszes, de tartható. Az október elején kezdődő kivitelezés kb. 2 hónapig tart. Az európai uniós beruházás eredményeként a móri 1A szakaszon a tervezett nyomvonal Mór város belterületén, majd a település külterületén mezőgazdasági területen vezet a Csókakővel közös közigazgatási határig. A tervezett kerékpárút hossza 2,6 km, melynek engedélyezési és kiviteli terveit a települési önkormányzat elkészítette. **A Fejér Megyei Önkormányzat által pályázaton elnyert teljes projekt összege 197,7 millió Forint, melyből 188,2 millió Forint esik a kivitelezésre. Ezen útvonalszakasz a belterületen „A” és „B” részre tagolódik, melyek esetében Mór Városi Önkormányzat a Fejér Megyei Önkormányzat által pályázaton megszerezhető összegen felül további 65 millió Forinttal járul hozzá a megvalósításhoz**. A külterületi rész kizárólag a Fejér Megyei Önkormányzat által pályázaton nyert pénzeszközökből kerül megvalósításra és a Csókakővel közös közigazgatási határig húzódik. Ezen szakaszok összhossza: 3140 m. Ehhez csatlakozik a 1B útvonal Csókakő kül-, majd belterületén, amely a Petőfi utca – Deák F. utca csatlakozásáig tart. A tervezett kerékpárút hossza 1,6 km Mór Városi Önkormányzat engedélyezési és kiviteli tervei alapján. A szakasz hossza: 1150 m.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, kerekparutfejlesztes2015@gmail.com